Harz (piirikunta)
Harz on piirikunta Saksi-Anhaltin osavaltiossa, Saksassa. Piirikunnan pinta-ala on noin 2 104 neliökilometriä ja asukasluku 225 191 (2012). Sen pääkaupunki on Halberstadt. Piirikunta luotiin vuonna 2007 yhdistämällä entiset Halberstadtin, Wernigeroden ja Quedlinburgin piirikunnat, sekä Falkensteinin kaupunki Aschersleben-Staßfurtin piirikunnasta.
Sudeetit
Sudeetit on vuoristo Saksan, Puolan ja Tšekin alueella. Sudeetit jaetaan lukuisiin pienempiin vuoristoihin. Korkein vuori on 1 602 metrin korkeuteen merenpinnan tasosta ulottuva, Karkonosze/Krkonoše-vuoristoon kuuluva Sněžka Tšekin ja Puolan rajalla. Merkittäviä Sudeeteilla sijaitsevia kaupunkeja ovat mm. Harrachov, Karpacz, Špindlerův Mlýn, Szklarska Poręba ja Zittau.